किन्नी भ्यांकरता ऐ इस समे’च। ए समा इक आदमी दै किन्ने रूप बदलदा ऐ। अज्जै दी सुमित्रा गी दिक्खियै मिगी रोन छिड़ेआ। सुमित्रा दा ओ रूप नेहा जेका अज्जै थुआं बरां बरे पहलैं दिक्खेआ। ना मत्थै बिन्दी ही, ना अक्खीं सुरमा, ना सीन्दियै’च रोलिया, नां बंगा, ना औंगली’च ओ पीले थेबे आली लिछकदी अंगूठी ही जेकी अदु में सुमित्रा दी औंगली’च मत्थै’परा बाल कन्नै’पर टंगदे दिक्खी ही। राजू अज्ज बी कन्नै ऐ, पर फारिस्टर होर अपनी मजल पूरी करी गे दे न। फारिस्टर हुन्दे नईं कन्नै होने करियै इक बड़ी धनी दुआसी सुमित्रा दे मुंहै’पर मुहारे फेरा करदी ऐ।